Diari Oficial de la Generalitat Valenciana


Sumari del DOGV 8556, del 27-05-2019 (2019/5392)

RESOLUCIÓ de 23 de maig de 2019, de la Conselleria d'Educació, Investigació, Cultura i Esport, per la qual s'adapten els annexos del procediment d'admissió als cicles de Formació Professional Bàsica.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8556

Data del DOGV
:   27-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5392


Data del document
:   23-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 23 de maig de 2019, de la Conselleria d'Educació, Investigació, Cultura i Esport, per la qual s'adapten els annexos del procediment d'admissió als cicles de Formació Professional Bàsica. [2019/5392]  
La Llei orgànica 2/2006, de 3 de maig, d'educació (BOE 04.05.2006), estableix en el títol I, capítol V, article 41, les condicions d'accés a la Formació Professional.  
En el capítol II del Decret 135/2014, de 8 d'agost, del Consell, pel qual es regulen els cicles formatius de Formació Professional Bàsica en l'àmbit de la Comunitat Valenciana (DOGV 11.08.2014) s'estableix l'accés, admissió i matrícula en els cicles de Formació Professional Bàsica.  
La Resolució de 14 de febrer de 2019, de la Secretaria Autonòmica d'Educació i Investigació, per la qual es dicten instruccions davant diversos supòsits de no convivència dels progenitors per motius de separació, divorci, nul·litat matrimonial, ruptura de parelles de fet o situacions anàlogues, i d'aplicació en els centres docents sostinguts amb fons públics d'ensenyaments no universitaris de la Comunitat Valenciana, en el seu apartat cinqué punt 2 estableix que en el procediment de sol·licitud d'admissió, a més de la documentació prevista en la normativa vigent en matèria d'admissió, se sol·licitaran les dades i la signatura de tots dos progenitors quan de la informació facilitada en la sol·licitud es deduïsca que concorren supòsits de no convivència dels progenitors per motius de separació, divorci, nul·litat matrimonial, ruptura de parella de fet o situacions anàlogues, i s'establiran per a aquesta finalitat les actuacions necessàries en el procediment d'admissió.  
  
La present resolució modifica els annexos per al procediment d'admissió als cicles de Formació Professional Bàsica en centres sostinguts amb fons públics, actualitzant els que es van publicar en la Resolució de 5 d'abril de 2018, de la Conselleria d'Educació, Investigació, Cultura i Esport, per la qual es publiquen els annexos dels cicles de Formació Professional Bàsica, per a adaptar-los a la legislació vigent en relació a l'exposat anteriorment respecte als supòsits de no convivència enumerats.  
En virtut de tot el que s'ha exposat i en ús de les atribucions conferides per l'article 28 la Llei 5/1983, de 30 de desembre, del Consell i altra legislació general i de pertinent aplicació, resolc:  
  
Primer i únic. Publicació d'annexos  
D'acord amb la disposició final cinquena del Decret 135/2014, de 8 d'agost, del Consell, en la qual s'autoritza la persona titular de la conselleria competent en matèria educativa per a dictar quantes disposicions siguen necessàries per a l'aplicació i desenvolupament d'allò que es disposa en el citat decret, es modifica l'annex I: Sol·licitud d'admissió en cicles de Formació Professional Bàsica, publicat en la Resolució de 5 d'abril de 2018, per a adaptar-lo a la legislació vigent.  
  
  
DISPOSICIÓ DEROGATÒRIA  
  
Única. Derogació d'annexos  
Queda derogat l'annex I de la Resolució de 5 d'abril de 2018, de la Conselleria d'Educació, Investigació, Cultura i Esport (DOGV 8272, 12.04.2018).  
  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 23 de maig de 2019. El conseller d'Educació, Investigació, Cultura i Esport: Vicent Marzà Ibáñez.